Εργασία

**Ημερομηνία παράδοσης**: 30 Σεπτεμβρίου 2024

**Email αποστολής των εργασιών**: [ergasiesuowm@gmail.com](mailto:ergasiesuowm@gmail.com)

Οι φοιτητές του μαθήματος καλούνται να κάνουν προαιρετική ατομική εργασία με βάση τη μέθοδο του ερωτηματολογίου.

1. **Δεδομένα Εισόδου**
2. Το θέμα της εργασίας είναι ελεύθερο, το επιλέγει ο φοιτητής.
3. Το θέμα πρέπει να είναι πρωτότυπο.
4. Το ερωτηματολόγιο θα πρέπει να είναι σύντομο, καθώς οι ερωτήσεις δεν θα είναι περισσότερες από 10.
5. Η ανάπτυξη του ερωτηματολογίου θα πρέπει να γίνει σύμφωνα με τη σχετική θεωρία.
6. Το μέγεθος του δείγμα θα πρέπει να αριθμεί από 15 έως 20 ερωτηματολόγια.
7. Το μέγεθος της εργασίας συνολικά δεν θα ξεπερνάει τις 30 σελίδες.
8. **Επεξεργασία**

Ο φοιτητής καλείται να απαντήσει στα παρακάτω ζητήματα:

1. Να διατυπώσει τους σκοπούς της έρευνας ή αλλιώς το ερευνητικό ερώτημα.
2. Να παρουσιάσει το ερωτηματολόγιο.
3. Να προσδιορίσει την μέθοδο συλλογής των ερωτηματολογίων, αλλά και τον τρόπο κινητοποίησης των ερωτώμενων.
4. Να αιτιολογήσει την σειρά με την οποία τοποθετήθηκαν οι ερωτήσεις και να προσδιορίσει το είδος της κάθε ερώτησης (ανοιχτού- κλειστού τύπου). Στις ερωτήσεις κλειστού τύπου να αναφερθεί και σε ποια κλίμακα ανήκουν (ονομαστική, τακτική, κλίμακα Likert κτλ).
5. Να παρουσιάσει την ταξινόμηση και καταγραφή των ερωτημάτων σε ένα αρχείο excel.
6. Να επιλέξει μια (ή και περισσότερες) από τις ερωτήσεις του ερωτηματολογίου με ποσοτικά δεδομένα (για παράδειγμα ηλικία, βάρος κτλ.) και να βρει και να σχολιάσει όπου είναι εφικτό και έχει νόημα τα παρακάτω περιγραφικά μέτρα, χρησιμοποιώντας όποιο οικονομετρικό/ υπολογιστικό πακέτο επιθυμεί (Excel, SPSS, Eviews, Gretl):
7. Μέτρα θέσης (αριθμητικός μέσος, διάμεσος, επικρατούσα τιμή),
8. Μέτρα διασποράς (Εύρος, Διακύμανση, Τυπική απόκλιση, συντελεστής μεταβλητότητας),
9. Μέτρα ασυμμετρίας,
10. Συντελεστής Συσχέτισης.
11. Χρησιμοποιώντας τα δεδομένα του ερωτήματος 6, να βρεθεί για μια εκ των μεταβλητών (π.χ. ηλικία) διάστημα εμπιστοσύνης 95% .
12. Με βάση τις παρατηρήσεις του ερωτηματολογίου να διεξάγει σε επίπεδο σημαντικότητας 5% τον έλεγχο Wilcoxon, ακόμη και αν δεν υπάρχει νοηματικό περιεχόμενο. Με άλλα λόγια, ακόμη και εάν η κατάρτιση του ερωτηματολογίου δεν προβλέπει τη σύγκριση μεταξύ δυο δειγμάτων, ο φοιτητής επιλέγοντας τυχαία δεδομένα από το ερωτηματολόγιο θα δείξει πως εφαρμόζεται ο έλεγχος Wilcoxon.
13. Με βάση τις παρατηρήσεις του ερωτηματολογίου να διεξάγει σε επίπεδο σημαντικότητας 10 % **τον έλεγχο για τους μέσους παρατηρήσεων κατά ζεύγη**, ακόμη και αν δεν υπάρχει νοηματικό περιεχόμενο. Με άλλα λόγια, ακόμη και εάν η κατάρτιση του ερωτηματολογίου δεν προβλέπει τη σύγκριση μεταξύ δυο δειγμάτων, ο φοιτητής επιλέγοντας τυχαία δεδομένα από το ερωτηματολόγιο θα δείξει πως εφαρμόζεται ο έλεγχος για τους μέσους παρατηρήσεων κατά ζεύγη.

Το 2 μπορεί να αντικατασταθεί από οποιαδήποτε τιμή οι φοιτητής επιθυμεί

1. Να παρουσιαστούν γραφικά (ραβδόγραμμα, πίτα κτλ.) τα αποτελέσματα όλων των ερωτημάτων, εκτός από τις ερωτήσεις ανοιχτού τύπου.
2. Να σχολιάσετε, εν συντομία, τα αποτελέσματα της έρευνας σας.
3. **Παραδοτέα**

Οι εργασίες θα πρέπει να αποσταλούν με email στο [ergasiesuowm@gmail.com](mailto:ergasiesuowm@gmail.com) σε έγγραφο του Word και να συνοδεύονται με τα αποτελέσματα και τους υπολογισμούς σε όποιο πακέτο έχετε χρησιμοποιήσει (Excel/GRETL/SPSS, EVIEWS) . To έγγραφο του Word θα πρέπει να διαθέτει τα ακόλουθα χαρακτηριστικά:

* γραμματοσειρά Times New Roman Greek
* μέγεθος γραμματοσειράς 12
* διάστιχο παραγράφου 1,5
* περιθώρια 1 ίντσας (2,5 εκ.) από κάθε πλευρά της σελίδας (300 περίπου λέξεις/σελίδα)

1. **Τρόπος βαθμολόγησης**

Η εργασία είναι προαιρετική και θα μετρήσει στον τελικό βαθμό κατά 40% (θα λάβετε μέχρι 4 μονάδες) και ο βαθμός των εξετάσεων θα μετρήσει κατά 60%.

Στην βαθμολόγηση της εργασίας θα ληφθούν υπόψη:

* Η πρωτοτυπία του θέματος,
* Η σύνταξη του ερωτηματολογίου με βάση τη θεωρία,
* Η επαρκής αιτιολόγηση των απαντήσεων στο κάθε ερώτημα.
* Σε περίπτωση που εντοπιστούν δυο οι περισσότερες εργασίες με παρόμοιες έρευνες, είτε θα ακυρωθούν απ’ ευθείας και δεν θα βαθμολογηθούν καθόλου, είτε θα ζητηθεί από τους φοιτητές να παρουσιάσουν την εργασία τους, προκειμένου να ελεγχθεί η αυθεντικότητα και η αξιοπιστία της.